google/wiki40b huggingface dataset:
Aisya Hasnaa

Kehidupan awal

Aisya dilahirkan pada 22 Ogos 1990 di Subang, Selangor dan berdarah kacukan Melayu-Pakistan. Beliau merupakan anak keenam daripada lapan beradik, salah seorang adik-beradiknya ialah kakaknya, Anis Nabilah yang juga bergiat aktif dalam bidang seni sebagai pengacara dan cef selebriti. Beliau merupakan lulusan di Universiti Sunway.

Kerjaya

Aisya Hasnaa memulakan kerjaya awal di arena hiburan tanah air pada 2011, sebagai model sambilan dan kemudiannya menjadi penyanyi. Beliau pernah mengeluarkan single sulungnya bertajuk "Lagu Mahu Kamu" di bawah syarikat rakaman Wake The Baby Records milik Ajai.
Aisya bersama tiga adik-beradik perempuannya, termasuk kakaknya Anis Nabilah muncul dalam rancangan drama realiti The Dream Sisters yang mengisahkan perjalanan 4 gadis jelita dalam menggapai cita-cita dan impian yang mereka hajati melalui perspekstif diri dan inspirasi yang diperolehi dari ibu bapa mereka. Siri ini memulakan tayangan perdana di TV9 pada 28 Januari 2013. Menerusi siri ini, Aisya terpaksa mencari tajaan melanjutkan pengajian ke London.
Pada 15 Februari 2014, beliau muncul bersama Beto Kusyairy dalam filem pendek bertajuk Cerita Satu Malam arahan Nazri M. Annuar yang bersiaran di TV9 menerusi slot 9X Shorties. Aisya membuat penampilan filem sulungnya menerusi peranan kecil dalam filem Dollah Superstar arahan Kabir Bhatia. Beliau menyertai barisan pelakon drama rantaian Romi Cinta Julia yang disiarkan di Slot Lestary TV3 bermula 27 Februari 2014; Aisya memegang watak sebagai Julia; digandingkan bersama Syarul Ridzwan.
Beliau muncul dalam filem Juvana 2: Terperangkap Dalam Kebebasan (2015), dan diikuti oleh kesinambungannya Juvana 3: Perhitungan Terakhir (2016), yang kedua-duanya arahan Faisal Ishak. Aisya bersama Sherry Alhadad, Nadia Aqilah Bajuri dan Ruzana Ibrahim menjadi tunjang utama pementasan teater Mencari Sumaiyah arahan Dira Abu Zahar yang dipentaskan di Istana Budaya dari 8 hingga 14 Ogos 2016. Pada September 2016, Aisya muncul dengan single terbarunya, "Usah Ditanya" di bawah syarikat rakaman Octave Records.
Aisya memegang watak sebagai Karina dalam siri TV waktu perdana Jurnal Suraya yang mengisahkan penderitaan seorang penghidap leukemia yang dijayakan oleh Nad Zainal. Aisya muncul dalam drama rantaian Unifi TV, Mek Gyver terbitan A. Aida Production, mengisahkan tentang kehidupan Zara yang mahir melakukan kerja baik pulih.

Kehidupan peribadi

Pada 9 Disember 2017, Aisya berkahwin dengan Muhammad Yasir Azizan yang dikenalinya sejak zaman persekolahan. Pasangan ini telah dinikahkan oleh imam Masjid Saidina Abu Bakar As Siddiq, Bangsar, Ustaz Haji Mohd Azri Ahmad Kamil Al-Hafiz. Aisya menerima mas kahwin sebanyak RM300 selain wang hantaran sebanyak RM15,000. Beliau mula mengenali suaminya sejak berusia 13 tahun dan pernah belajar di sekolah sama. Aisya dan Yasir mengikat tali pertunangan pada 2 September 2017.
Abang sulungnya, Adam Emir (lahir 1979) meninggal dunia pada 6 April 2016 pada usia 37 tahun. Sejak itu, Aisya mengambil keputusan untuk bertudung.
Indra Lesmana

Latar belakang

Beliau diperkenalkan kepada muzik jazz oleh bapanya, Jack Lesmana, yang juga seorang pemuzik jazz. Ibunya, Nien Lesmana adalah penyanyi juga sepupu pemilik Music Record Studio di mana Titiek Puspa telah kali pertama dirakamkan dan pemilik sebelumnya Stesen Radio Elshinta. Kerjaya muziknya dengan alat mainan bermula pada umur 10. Beliau pada mulanya bermain dengan ayahnya pada Mac 1976 di Bandung.
Pada tahun 1978, beliau pergi ke Australia bersama ayahnya untuk mengadajab acara budaya Pameran Perdagangan ASEAN. Selama bertahun-tahun, bapanya menggalakkan Indra untuk mengambil ujian kelayakan di Konservatorium Muzik New South Wales. Beliau lulus ujian dan diterima di sekolah.

Pencapaian lain

Pada awal tahun 2004, dengan isteri Hanny Trihandojo Lesmana dan rakan kongsi muzik Aksan Syuman, membina dan menganjurkan program mingguan dokumentasi seni bukan berasaskan keuntungan di sebuah pusat seni mini di Jakarta Selatan yang dikenali sebagai Konsert Amalan untuk menjana semula generasi muda untuk meneroka persembahan seni mereka dalam muzik dan Tarian.
Pada Mac 2004, Indra terikat dengan Fremantle Media dan RCTI yang bekerja untuk Indonesian Idol sebagai ketua empat juri.
Beliau merupakan seorang juri Asian Idol pertama yang diadakan di Indonesia, yang mewakili Indonesian Idol.
Pada tahun 2009, Indra mula memanggil beberapa rakan pemuzik jazznya untuk mengadakan sesi berjaga peribadi di studio Muzik Inline setiap hari Jumaat. Inline Studio menjadi rumah jazz mini untuk pemuzik jazz setempat dan mendapat banyak perhatian daripada orang ramai yang ingin melihat kegembiraan.
.ee

.ee adalah domain peringkat tinggi kod negara Internet untuk Estonia.
Maulana Bhashani

Maulana Bhashani atau nama lengkapnya Maulana Abdul Hamid Khan Bhashani (Bahasa Bengali: মাওলানা ভাসানী; 1880-1976) adalah seorang pemimpin politik di Pakistan dan Bangladesh. Beliau dilahirkan pada tahun 1880 di Dhangara, Tangail di Bangladesh. Bhashani adalah putera kepada Haji Sharafat Ali Khan.
Beliau memperolehi populariti dari petani kecil. Dijuluki sebagai Maulana Merah, beliau merupakan salah seorang pendiri dan ketua dari Parti Awam Nasional (NAP). Beliau telah berjuang dan bertempur melawan kolonialisme, baik di United Kingdom mahupun di Pakistan. Dukungannya terhadap Ayub Khan pada pemilihan Presiden pada tahun 1965 melawan calonnya sendiri Fatima Jinnah menyebabkan perpecahan parti pada tahun 1967. Pilihannya untuk memboikot pilihan raya umum Pakistan pada tahun 1970 menyebabkan kemenangan oleh Sheikh Mujibur Rahman. Beliau meninggal dunia pada tanggal 17 November 1976 di Dhaka, Bangladesh, dan dikuburkan di Santosh, Tangail.
Visavadar

Demografik 2001

Menurut bancian India pada tahun 2001, Visavadar memiliki bilangan penduduk seramai 18,048. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Visavadar memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Kesuburan

Demografi

Dalam konteks demografi, kesuburan bermaksud kelahiran anak sebenar, bukan kemampuan fizikal untuk melahirkan anak, iaitu kefekunan. Kesuburan boleh diukur, tetapi kefekunan pula tidak. Ahli demografi mengukur kadar kesuburan dengan pelbagai cara, tetapi pada umumnya terdiri daripada ukuran "jangka masa" dan ukuran "kohort". Ukuran "jangka masa" merupakan keratan rentas kependudukan dalam setahun; manakala data "kohort" pula mengikuti follows orang-orang yang sama sepanjang berpuluh-puluh tahun. Kedua-dua ukuran jangka masa dan kohort digunakan secara meluasd.

Kesuburan manusia

Kedua-dua perempuan dan lelaki mempunyai kitaran hormon yang menentukan bila seseorang perempuan boleh mula mengandung dan bila seseorang lelaki menjadi cukup kejantanan. Kitaran perempuan kira-kira 28 hari lamanya, tetapi kitaran lelaki pula amat berbeza-beza. Lelaki boleh memancutkan dan menghasilkan sperma pada bila-bila masa dalam sebulan, tetapi mutu spermanya sekali-sekala merosot, disangkakan oleh saintis sebagai berkaitan dengan kitaran dalamannya.
Lebih-lebih lagi, usia juga memainkan peranan, terutamanya bagi wanita.
Turki Ney

Turki Ney ialah alat muzikdigunakan daripada Turki dan Timur Tengah, digunakan untuk upacara sufi.
La Chapelle, Savoie

La Chapelle ialah sebuah komun di jabatan Savoie di bahagian Rhône-Alpes, tenggara Perancis.
Kerken

Kerken merupakan sebuah kawasan perbandaran terletak di daerah Kleve, North Rhine-Westphalia, Jerman.
Padang Capo Ilir

Poskod

Poskod yang digunakan di Padang Capo Ilir adalah 38882. Terdapat 12 buah desa di dalam daerah kecamatan Lubuk Sandi.
Cambon-lès-Lavaur

Cambon-lès-Lavaur ialah sebuah komun yang terletak di komun Tarn di selatan Perancis.
Oppurg (Verwaltungsgemeinschaft)

Oppurg merupakan sebuah kawasan perbandaran terletak di daerah Saale-Orla, Thüringen, Jerman.
Walheim

Walheim merupakan sebuah kota terletak di Ludwigsburg, Baden-Württemberg, Jerman.
Kampung Tengah Pantai

Poskod

Poskod yang digunakan di Kampung Tengah Pantai, Kijal, Terengganu adalah 24100.
Pasport Britain

Pasport Britain dikeluarkan kepada orang yang memegang mana-mana dari pelbagai bentuk kewarganegaraan Britain, dan digunakan sebagai bukti kewarganegaraan pemegang dan status imigresen dalam United Kingdom atau negara atau wilayah yang mengeluarkannya.
Filem The Pirates Who Don't Do Anything: A VeggieTales M

Pelakon

Filem ini turut disertai oleh beberapa orang pelakon terkenal, antaranya adalah Tim Hodge, Mike Nawrocki, Phil Vischer

Ringkasan

Tiga pemalas secocok - Elliot pemalu (Larry yang Timun), Sedgewick pemalas (Mr. Lunt) dan George tiada keyakinan diri (Pa Grape) ...
Zavalinë

Zavalinë merupakan sebuah munisipaliti di Daerah Elbasan, Elbasan County, tengah Albania.
Minggu tujuh hari

Minggu tujuh hari digunakan oleh majoriti warga dunia dan merupakan piawaian antarabangsa seperti yang ditetapkan oleh ISO 8601.

Asal-usul

Asal-usul minggu tujuh hari merupakan pengertian agama yang ditekankan pada hari ketujuh dalam budaya-budaya purbakala. Sumber-sumber kuno paling awal mencatatkan minggu tujuh hari di Babylon purba sebelum 600 SM. Masyarakat Babylon menyambut suatu hari suci setiap tujuh hari mulai anak bulan, diikuti bulan sabit pertama, tetapi dilaraskannya bilangan hari dalam "minggu" terakhir supaya bulan-bulannya sentiasa bermula dengan anak bukan. (Minggu tujuh hari adalah hanya 23.7% daripada satu qamarian, maka kitaran tujuh minggu tanpa putus-putus boleh cepat hilang keserentakan dengan qamarian.)Kalendar Majusi menuruti kalendar Babylon dalam mengaitkan hari-hari ketujuh dan lebihan dalam sebulan kepada Ahura Mazda. Orang Yahudi menyambut setiap hari ketujuh di dalam kitaran minggu tujuh hari tanpa putus sebagai hari suci untuk berehat dari kerja untuk memperingati minggu Penciptaan. Minggu tujuh hari sebagai kira-kira sesuku daripada qamarian pernah diusul-usulkan (contohnya oleh Friedrich Delitzsch) sebagai asal-usul astronomi tersirat bagi minggu tujuh hari, namun antara kepincangan pada hujah itu termasuk tiadanya keserentakan, perubahan antara satu persatu jangka masa fasa bulan, serta ketidakserasiannya dengan sistem-sistem angka perduabelasan dan perenampuluhan, iaitu asas-asas utama bagi unit-unit kronologi dan kalendar yang lain dalam sejarah. Contohnya, negara Cina sewaktu Dinasti Han (dari 206 SM) menggunakan kitaran lima hari dan sepuluh hari.

Kepurbaan klasik

Frank C. Senn dalam bukunya Christian Liturgy: Catholic and Evangelical merujuk kepada data yang mengutarakan bukti akan penggunaan minggu tujuh hari tanpa putus pada zaman purba, iaitu oleh kaum Yahudi sewaktu dalam tawanan Babylon pada abad ke-6 SM, selepas kemusnahan Haikal Sulaiman. Bangsa Rom purba pada mulanya menggunakan kitaran nundinal lapan hari, tetapi setelah menerima guna kalendar Julius pada zaman pemerintahan Augustus, digunakanlah minggu tujuh hari. Minggu tujuh hari digunakan seiring dengan kitaran nundinal itu buat seketika, tetapi ketika minggu itu diterima rasmi oleh Constantine pada 321 M maka lupuslah kitaran nundinal.

Eropah Kristian

Kitaran minggu tujuh hari kekal tidak terputus di Eropah selama hampir dua alaf biarpun terdapat perubahan pada kalendar-kalendar Iskandariah, Julius, dan Gregory seperti yang ditunjukkan oleh susur-galur tarikh Ahad Easter melalui berbilang jadual komputus kepada sepucuk salinan Habsyah bagi sebuah jadual purba Iskandariah yang bermula dengan Easter 311 SM.
Neglasari, Pagaden

Poskod

Poskod yang digunakan di Neglasari adalah 41252. Terdapat buah desa di dalam daerah kecamatan Pagaden.
Münchenbernsdorf

Münchenbernsdorf merupakan sebuah kawasan perbandaran terletak di daerah Greiz, Thüringen, Jerman.
Masjid Kampung Berangan Enam

Pentadbiran

Masjid Kampung Berangan Enam memiliki nombor pendaftaran masjid No Daftar: MY-04-JSN-00057.
Saint-Jacques-sur-Darnétal

Saint-Jacques-sur-Darnétal ialah komun di jabatan Seine-Maritime dan di kawasan Haute-Normandie di utara Perancis.
Geseran gusi tak bersuara

Sibilan gusi tak bersuara

Dalam bahasa Melayu, sibilan gusi tak bersuara dilambangkan oleh huruf s, contohnya: sasar, destar dan awas.
Conducător

Conducător (secara harfiah dalam Bahasa Romania, ialah "Pemimpin") adalah gelaran yang digunakan secara rasmi dalam dua keadaan oleh ahli politik Romania, dan lebih awal oleh Raja Carol II.
Perkataan ini berasal daripada kata kerja Romania iaitu a conduce, dari Bahasa Latin ducere ("memimpin"), seasal dengan gelaran seperti dux, duke, duce dan doge. Dalam bahasa Inggeris ia lebih tepat bermaksud conductor atau "pembimbing". Maksudnya juga sama dengan gelaran lain, seperti Führer di Jerman Nazi dan caudillo di Sepanyol.
Ia pertama kali digunakan sebagai satu gelaran sampingan oleh Raja Carol II semasa tahun terakhir rejim Barisan Renaissance Nasional, dan kemudian digunakan oleh Marsyal Ion Antonescu apabila beliau mula memegang kuasa diktator selepas 14 September 1940. Secara nominal, Antonescu adalah Perdana Menteri dan peranan ketua negara telah diisi oleh Raja Michael, tetapi seluruh kuasa sebenar terletak pada Antonescu. Menurut sejarawan Adrian Cioroianu, melalui penggunaan istilah tersebut, tujuan Antonescu ialah menyerlahkan hubungan dengan Jerman, dan selepas kejatuhan Pengawal Besi dari kerajaan kongsian (iaitu Negara Legionari Nasional), untuk rejim peribadinya sendiri.
Kampung Lubuk Etok

Poskod

Poskod yang digunakan di Kampung Lubuk Etok, Langkawi, Kedah adalah 07000.
Kerucut Selatan

Kerucut Selatan (Bahasa Sepanyol: Cono Sur, Bahasa Portugis: Cone Sul) ialah bahagian kawasan yang paling selatan di Amerika Selatan, di selatan Garisan Jadi. Dari segi geografi politik, kerucut Selatan terdiri daripada negara-negara Argentina, Chile, dan Uruguay, tetapi boleh juga dikira merangkumi negara Paraguay dan bahagian-bahagian Selatan dan Tenggara di Brazil. Ia bersempadan dengan negeri-negeri lain di Brazil, negara-negara Bolivia dan Peru di utara, Lautan Pasifik di barat, dan persimpangan antara Lautan Atlantik dan Pasifik di selatan. Dengan Kerucut Selatan inilah, Amerika Selatan paling dekat dengan Antartika (1000 km). 
Bahasa utama yang dituturi di kawasan ini ialah bahasa Sepanyol, kesan penjajahan Sepanyol dari abad ke-16 hingga ke-19; tetapi jika Brazil diambil kira, bahasa Portugis pula yang unggul.
Jangka hayat yang lama, Indeks Pembangunan Insan tertinggi di Amerika Latin, dan taraf hidup yang tinggi, kepentingan dalam pasaran global serta kebangkitan ekonomi negara-negara anggotanya menjadikan Kerucut Selatan ini makrokawasan yang paling makmur di Amerika Latin.
Cirebongirang

Poskod

Poskod yang digunakan di Cirebongirang adalah 45171. Terdapat buah desa di dalam daerah kecamatan Talun.
Sainte-Jamme-sur-Sarthe

Sainte-Jamme-sur-Sarthe merupakan sebuah komun di jabatan Pays-de-la-Loire di barat-laut Perancis.
Bojongkunci

Poskod

Poskod yang digunakan di Bojongkunci adalah 40376. Terdapat buah desa di dalam daerah kecamatan Pameungpeuk.
23 Zulhijah

23 Zulhijah merupakan hari ke-353 dalam kalendar Hijriah.
Boku Dake No Madonna

Boku Dake No Madonna merupakan drama televisyen di Jepun.
Maahad Darul Anuar

Lencana Sekolah

MERAH : Melambangkan Keberanian pelajar-pelajar agama menghadapi cabaran semasa.
HIJAU : Melambangkan akur disiplin dan penampilan syakhsiah menjadi teras kecemerlangan.
KUNING : Biah Islamiah mewarnai Darul Anuar.
AL-QURAN : Al-Quran yang menjadi panduan hidup.

Kurikulum

Sekolah ini menyediakan pendidikan rendah dan menengah. Sekolah Rendah Islam Al-Anuar diwujudkan khas untuk pendidikan rendah, merangkumi pembelajaran selama lima tahun. Terdapat lima modul yang disediakan.
Pendidikan menengah pula terbahagi kepada menengah rendah dan menengah atas.
Pulau Benggala

Pulau Benggala merupakan pulau terluar Indonesia yang terletak di Lautan Hindi dan bersempadan dengan negara India. Pulau Benggala ini merupakan sebahagian dari wilayah pemerintah kota Sabang, provinsi Nanggroe Aceh Darussalam. Pulau ini berada di sebelah barat laut dari pulau Breueh dengan koordinat 5° 47′ 34″ LU, 94° 58′ 21″ BT. Pulau Benggala adalah pulau paling barat di wilayah Republik Indonesia.
Sirnajaya, Pasirwangi

Poskod

Poskod yang digunakan di Sirnajaya adalah 44161. Terdapat buah desa di dalam daerah kecamatan Pasirwangi.
Maximian

Kehidupan awal

Maximian juga dikenali sebagai Marcus Aurelius Valerius Maximianus Herculius Augustus merupakan Maharaja Rom ke-52 dari tahun 286 hingga 305. Baginda dilahirkan sekitar tahun 250 dan mangkat pada bulan Julai 310.

Pemerintahan

Baginda ditabalkan sebagai Caesar pada tahun 285 ketika berusia 35 tahun dibawah pemerintahan Diocletian. Pada tahun 286, baginda ditabalkan sebagai Maharaja Rom ke-52 bersama-sama Deocletian. Baginda mengishtiharkan sebagai Augustus di Barat manakala Deocletian sebagai Augustus di Timur. Baginda juga bersama-sama meletakkan jawatan sebagai Maharaja Rom pada 1 Mei 305.
Daniella Sya

Kerjaya

Sya memulakan kerjayanya sebagai model pada usia 16 tahun, seterusnya muncul dalam iklan dan majalah. Pada usia 20 tahun, beliau memulakan kerjaya lakonan menerusi telefilem Bezanya Cinta yang dibintangi oleh Hannah Tan pada tahun 2008.
Beliau mengacarakan rancangan Astro hitz bertajuk SPIN, dan juga muncul dalam filem pendek interaktif Drive & Seek oleh Mercedes-Benz. Pada tahun 2013, Sya dilantik sebagai duta Yahoo! Malaysia. 
Beliau berhijrah ke Singapura dan mendapat peranan sebagai pelakon pembantu dalam siri mini Singapura Keong Saik Street pada tahun 2012. Pada tahun berikutnya beliau mendapat peranan utama sebagai pegawai polis Tan Siew Lan dalam drama jenayah Mata Mata, mengisahkan kehidupan pegawai polis wanita pada tahun 1950-an. Pada tahun 2014, beliau menjayakan watak sebagai peronda jenayah pantai Jenny dalam satu lagi siri televisyen Singapura yang dipanggil S.O.S. (3). Pada tahun yang sama beliau menyertai Lush 99.5FM sebagai penyampai untuk Lush Mornings with Daniella Sya. Beliau telah bekerja sebagai penyampai radio di Red FM dan Lite FM.
Pada tahun 2017, Sya muncul dalam drama Miss Kapten Cikgu Waiz lakonan Neera Azizi dan Erwin Dawson dan siri drama aksi DO(S)A, serta telefilem Jongkong.
Dalam tahun 2018 sahaja, Sya muncul dalam beberapa drama Melayu termasuk Cinta Tiada Ganti (Astro Prima) dan Bahagia Bukan Bidaan (TV3).
Beliau dilaporkan terpaksa menolak tawaran berlakon di Hollywood kerana belum bersedia.

Kehidupan peribadi

Sya dilahirkan di Sungai Petani, Kedah, dan dibesarkan di Kuala Lumpur. Beliau fasih berbahasa Mandarin, Melayu, dan Inggeris. Selain itu, beliau juga pernah mendalami ilmu persilatan.
Pada Mac 2015, satu kenyataan di laman Facebook oleh Sya menjadi tular di media sosial di mana beliau mengadu menerima mesej teks daripada pemandu Uber yang beliau terima dari dua minggu sebelum itu, cuba membuat perbualan biasa dengannya. Ini merupakan kali ketujuh insiden seperti ini berlaku. Berikutan sokongan dan tanggapan daripada orang yang berkongsi kejadian serupa di dalam pos, Sya membuat aduan rasmi dengan Uber. Syarikat itu memohon maaf atas kejadian itu, menggantung pemandu, dan melancarkan siasatan ke atas kejadian itu.
Lobok Gong

Lobok Gong merupakan sebuah mukim di daerah Rantau Panjang, jajahan Pasir Mas, Kelantan. Mukim-mukim lain di daerah Rantau Panjang ialah Gual Nering, Lubok Setol, dan Rantau Panjang.
Perfect Man (album Shinhwa)

Perfect Man adalah album studio kelima oleh kumpulan penyanyi lelaki 6 orang dari Korea Selatan, Shinhwa. Ia telah dilancarkan pada 29 Mac 2002 oleh SM Entertainment. Lagu judul "Perfect Man", termasuk lirik dengan tema cinta persuasif, dan ini diikuti oleh lagu utama kedua berjudul, "I Pray 4 U".
Album ini debut di tangga #1 dalam Carta Bulanan Korea, menjadikan ia album kedua Shinhwa yang berjaya mencapai #1. Ia terjual 355,333 unit, dan kekal dalam carta selama 23 minggu. Album ini mencapai #14 dalam carta akhir tahun "Top 100 Albums in 2002".

Video muzik

Untuk video muzik mereka "Perfect Man", setiap ahli memegang sejambak bunga kuning. Setiap ahli dalam video muzik menggambarkan orang yang berbeza, dengan Lee Min-woo berjalan dan menjadi orang pertama menyanyi, memegang sejambak bunga kuning dan beralih ke Kim Dong-wan, yang mengendarai sebuah ATV. Dongwan kemudian berubah ke Andy, yang merupakan seorang ahli perniagaan dalam video muzik, apabila beliau memasuki lif. Andy kemudian berubah menjadi Jun Jin ketika melakukan tekan tubi di gim, dan kemudian berubah menjadi Shin Hye sung yang sedang duduk di dalam kereta. Hyesung berjalan di belakang pintu kaca yang mengaburi tubuhnya, dan video muzik beralih ke mana Shinwha menari, masing-masing dengan mikrofon berdiri di hadapan mereka. Eric ditonjolkan sedang menyanyi rap, dan kemudian beliau berjalan keluar dari sisi lain pintu kaca yang Hyesung telah melangkah dari dalam. Video muzik berakhir dengan ahli melempar jambangan bunga kuning yang dipegang mereka dan menari diatas pentas dengan penonton bersorakan.
Video muzik mereka untuk "I Pray 4 U" lebih sederhana, menunjukkan ahli menyanyi di sekitar bot (dimiliki oleh Minwoo dalam video muzik). Ia juga menunjukkan ahli bermain bola keranjang terhadap satu sama lain.

Kembalinya Andy

Andy, yang tidak mengambil bahagian dalam album keempat mereka Hei, Come On!, datang kembali untuk mengambil bahagian dalam album ini. Walaupun beliau tidak mengambil bahagian dalam album keempat, bila-bila masa Shinhwa mempersembahkan salah satu lagu mereka dari album keempat, Andy telah diberikan satu bait lirik yang sebelum ini dinyanyikan oleh sama ada Eric atau Jun Jin. Salah satu contoh adalah Hey, Come On!. Asalnya, Jun Jin yang menyanyikan bahagian rap di awal lagu tap seetiap kali mereka mempersembahkan lagu ini di konsert mereka atau dimana saja, Andy diberikan tugas untuk bahagian ini.
Makkal Osai

Makkal Osai merupakan akhbar berbahasa Tamil yang kini tidak lagi di pasaran. Akhbar harian berpengaruh ini menghadapi masalah memperbaharui permit sejak Oktober 2007. Pemilik ahbar tersebut, yang dikaitkan dengan bekas pemimpin kanan MIC iaitu Datuk S Subramaniam telah memohon permit baru akhbar tersebut sejak Julai 2007.
Faktor tidak diperbaharui permit termasuklah laporan khas mengenai Perhimpunan Hindraf pada 25 November 2007, dan laporan khusus muka depan mengenai acara Black 14 yang bertujuan meraikan pengakhiran sekatan berpolitik ke atas Datuk Seri Anwar Ibrahim.
Uthman Jalaluddin Muhammad

Uthman Jalaluddin Muhammad (1880 - 1952) atau lebih dikenali sebagai Syeikh Uthman Jalaluddin al-Kalantani merupakan salah seorang tokoh ulamak di nusantara yang terkemuka.
Uthman Jalaluddin Muhammad atau nama penuhnya Uthman Jalaluddin Muhammad merupakan salah seorang daripada ulamak Melayu yang bertanggung jawab mengembangkan syiar Islam di nusantara.
Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.
Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.
Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.
Saint-Eusèbe (Saona e Loira)

Saint-Eusèbe ialah komun di jabatan Saône-et-Loire dan di kawasan Bourgogne di timur Perancis.
Kampung Telaga Haji Latif

Poskod

Poskod yang digunakan di Kampung Telaga Haji Latif, Arau, Perlis adalah 02600.